62019CO0315_INF
A Bíróság (hatodik tanács) 2019. szeptember 26–i végzése – Wallonische Region
(C‑315/19. sz. ügy)
„Előzetes döntéshozatal – Munkavállalók szabad mozgása – Közúti közlekedés – Gépjárművek nyilvántartásba vétele – Valamely tagállamban lakóhellyel rendelkező gépjárművezető – Valamely más tagállamban nyilvántartásba vett jármű – E másik tagállamban letelepedett munkáltató által a munkavállaló rendelkezésére bocsátott jármű – Az ilyen gépjármű jogszerű használatának ellenőrzés során történő helyszíni igazolására vonatkozó kötelezettség – Arányosság”
Személyek szabad mozgása – Munkavállalók – Korlátozások – A nemzeti területen lakó és másik tagállamban foglalkoztatott munkavállaló – Külföldi hatósági jelzéssel ellátott jármű használata – Olyan nemzeti szabályozás, amely bírság terhe mellett kötelezettségként előírja a járműhasználat jogszerűségének a helyszínen történő igazolását – Megengedhetetlenség – Igazolás – Hiány – Az arányosság elvének megsértése
(EUMSZ 45. cikk)
(lásd: 23., 27–31. és 33–36. pont, valamint a rendelkező rész)
Rendelkező rész
Az EUMSZ 45. cikket úgy kell értelmezni, hogy azzal ellentétes az olyan tagállami szabályozás, amely szerint az e tagállamban lakóhellyel rendelkező munkavállaló csak akkor hivatkozhat az azon kötelezettség alóli kivételre, hogy e tagállamban nyilvántartásba vetesse az egy másik tagállamban lakóhellyel rendelkező munkaadója által számára rendelkezésére bocsátott és e másik tagállamban nyilvántartásba vett járművet, ha az e kivétel feltételeinek a teljesülését bizonyító dokumentumokat a munkavállaló folyamatosan a járműben tartja.